Vera Rebrik

Vera Rebrik (, , s. 25. helmikuuta 1989 Jalta, Krim)Vira Rebryk sports-reference.comin tietokannassa  on ukrainalainen, nykyään Venäjää edustava keihäänheittäjä.

Hän saavutti hopeaa sekä alle 18-vuotiaiden MM-kilpailuissa 2005 tuloksella 56,16 m että alle 20-vuotiaiden MM-kilpailuissa 2006 tuloksella 57,79 m. Kultaa hän sai sen sijaan alle 20-vuotiaiden EM-kilpailuissa 2007 tuloksella 58,48 m ja alle 20-vuotiaiden MM-kilpailuissa 2008 tuloksella 63,01 m. Alle 23-vuotiaiden EM-kilpailuissa hän sai hopeaa sekä Kaunasissa 2009 tuloksella 61,43 mAlle 23-vuotiaiden EM-kilpailut 2009: Naisten keihäänheiton tulokset  että Ostravassa 2011 tuloksella 58,95 mAlle 23-vuotiaiden EM-kilpailut 2011: Naisten keihäänheiton tulokset .

Hän karsiutui Pekingin olympialaisissa 2008, mutta oli yhdeksäs Berliinin MM-kilpailuissa 2009 tuloksella 58,25 m. Hän sai hopeaa Belgradin universiadeissa 2009. Barcelonan EM-kilpailuissa 2010 ja Daegun MM-kilpailuissa 2011 hän karsiutui. Helsingin EM-kilpailuissa 2012 hän voitti kultaa Ukrainan ennätyksellä 66,86 m. Lontoon olympialaisissa hän karsiutui loppukilpailusta. Moskovan MM-kilpailuissa 2013 hän sijoittui 11:nneksi. Pekingin MM-kilpailuissa 2015  hän karsiutui loppukilpailusta.

Rebrikin ennätys on 67,30 m, jonka hän heitti Adlerissa 19. helmikuuta 2016. Hänen 10. heinäkuuta 2008 Bydgoszczissa heittämänsä 63,01 m oli alle 20-vuotiaiden maailmanennätys. Rebrik sai Venäjän kansalaisuuden vuonna 2014. Venäjän ja Ukrainan yleisurheiluliitot sopivat hänen edustusoikeutensa siirtymisestä Venäjälle ja Ukrainan kerrottiin pyytäneen tästä noin 150 000 euroa.

Rebrik ei kuitenkaan päässyt uuden kansalaisuutensa vuoksi vuoden 2016 EM-kisoihin, eikä Rion 2016 olympiakisoihin, koska venäläisurheilijat suljettiin niistä pois lukuisien dopingkäryjen vuoksi. Lontoon MM-kilpailuissa 2017 hän jäi karsinnassa ilman tulosta.

Lähteet

Luokka:Ukrainalaiset keihäänheittäjät
Luokka:Venäläiset keihäänheittäjät
Luokka:Vuonna 1989 syntyneet
Luokka:Elävät henkilöt